ฮั่งเส็งปิดเช้าลบ 12.43 จุด หลังตลาดหุ้นญี่ปุ่นอ่อนแรง
ฮั่งเส็งปิดเช้าลบ 12.43 จุด หลังตลาดหุ้นญี่ปุ่นอ่อนแรง
23 ก.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 12.43 จุด หรือ 0.05% ปิดภาคเช้าที่ 23,747.37 จุด โดยได้รับปัจจัยถ่วงจากการอ่อนตัวลงของตลาดหุ้นญี่ปุ่น หลังจากเงินเยนแข็งค่าเมื่อเทียบกับดอลลาร์สหรัฐ         
ทั้งนี้ การที่ธนาคารกลางสหรัฐ (เฟด) มีมติคงอัตราดอกเบี้ยในการประชุมเมื่อวันพุธที่ผ่านมา ได้ส่งผลให้เงินเยนที่แข็งค่าเมื่อเทียบกับดอลลาร์สหรัฐ และฉุดหุ้นกลุ่มส่งออกของญี่ปุ่นร่วงลง